హైదరాబాద్‌లో మైక్రోపోర్ట్‌ ప్లాంట్‌..!
- అర్థోపెడిక్‌ ఉత్పత్తుల్లోకి ప్రవేశం
హైదరాబాద్‌ : మైక్రోపోర్ట్‌ భారత మోకీళ్ళ ఇంప్లాంట్‌ ఉత్పత్తుల మార్కెట్లోకి ప్రవేశించింది. తాము ఇప్పటికే దేశంలో స్టెంట్‌లను విక్రయిస్తున్నామని మైక్రోపోర్టు ఇండియా మేనేజింగ్‌ డైరెక్టర్‌ రియాజ్‌ దేశారు తెలిపారు. శుక్రవారం ఆయన హైదరాబాద్‌లో మీడియాతో మాట్లాడుతూ ఈ నగరంలో తమ తయారీ ప్లాంట్‌ ఏర్పాటు చేసే యోచనలో ఉన్నామన్నారు. ఈ ప్రతిపాదిత ప్లాంట్‌కు రూ.40-80 కోట్ల పెట్టుబడులు పెట్టనున్నామన్నారు. గతేడాది భారత మార్కెట్లోకి స్టెంట్‌లను విడుదల చేశామని, కొత్తగా మోకిళ్ల ఇంప్లాంట్‌లను అందుబాటులోకి తెచ్చామని తెలిపారు. వీటిని అమెరికా నుంచి దిగుమతి చేసుకుంటున్నామని చెప్పారు. గతేడాది రూ.30 కోట్ల టర్నోవర్‌ సాధించామని, ఈ ఏడాది రూ.60 కోట్లు అంచనా వేస్తున్నామని తెలిపారు. దేశంలో ఇప్పటి వరకు సన్‌షైన్‌, కిమ్స్‌, కేర్‌, ఆపోలో తదితర 55 వరకు హాస్పిటళ్లతో ఒప్పందం చేసుకున్నామన్నారు.
మీ స్నేహితులకు రికమెండ్ చెయ్యండి